Fuarthas £54 ag geata na páirce in Inis Ceithleann an lá ar comóradh Feis Fhear Manach. Fuarthas £43 i síntiúis. B’éigean do lucht na Feise a gceol agus a ngleo a dhéanamh taobh istigh de bhallaí na páirce, ach is féidir obair na Gaeilge a dhéanamh go ciúin socair nuair is gá a bheith ciúin agus rinneadh amhlaidh. Tionóladh cruinniú d’oidí scoile an chontae tar éis na Feise. Cuireadh deacrachtaí na hoibre trí chéile agus cinneadh ar chomhairlí chun leas na teanga.